Тэджон

Тэджон (кор. 대전 ) — Көньяҡ Кореяның үҙәгендә туранан-тура ҡарамағындағы  ҡала,  Чхунчхон-Намдо провинцияһының административ үҙәге. Ҡаланың рәсми исеме  —  Тэджон ҡала  метрополияһы ( Тэджон-гванъекси). 1 564 мең халҡы менән ҙурлығы  буйынса Кореяла  бишенсе ҡала. Көньяҡ Кореяның фәнни-техник баш ҡалаһы тип һанала.

 Географияһы 
Ҡаланың географик координаталары: 36° 10' ~ 36° 29' төньяҡ киңлектә. 127° 14' ~ 127° 33' көнсығыш оҙонлоҡта.

Тэджон Көньяҡ Кореяның урта өлөшөндә урынлашҡан, Сеулдан  167 км алыҫлыҡта, Пусандан  294 км һәм Кванджунан 169 километр алыҫлыҡта ята.

 Климаты 
Тэджонда дымлы муссонлы климат. Ҡыш һалҡын һәм ҡояшлы, уның оҙайлығы яҡынса ике ай, йәй эҫе һәм ямғырлы,  уның оҙайлығы — биш ай.<div style="width:80%">

 Тарихы 
Тимер юлы үткәнгә тиклем был ҙур булмаған Ханбат ҡалаһы булған.  1905 йылда бында Сеулдан Пусанға тимер юлында тимер юлы вокзалы төҙөлә, һәм ҡала тиҙ үҫә башлай. 1932 йылда Чхуннам провинцияһының баш ҡалаһы Конджунан Тэджонға күсерелә. Корея һуғышы башында ҡала ҙур конфликт үҙәге була (Тэджон операцияһы).

 Административ бүленеше 
Тэджон 5 районға бүленгән («ку»).
ИсемеХангыльХанчаТэдокку대덕구大德區Тонгу동구東區Чунгу중구中區Согу서구西區Юсонгу유성구儒城區

 Транспорты 
Тимер юл вокзалы, ике тиҙ йөрөшлө Кёнбу һәм Хонам автомагистрале  бар. Ҡаланы Чхонджу халыҡ-ара аэропорты хеҙмәтләндерә

Тэджонда  метрополитен эшләй.  2006 йылда эксплуатациялана башлай.

 Мәҙәниәте 
1993 йылда ҡалала халыҡ-ара күргәҙмә үтә (бөтә донъя Экспо-1993 күргәҙмәһе). Был ваҡиғаға ҡарата EXPO Bridge күпере төҙөлгән.

Ҡалала К-Лигаһының  Daejeon Citizen футбол командаһы бар.  

Тунсан паркында урынлашҡан Тэджон сәнғәт музейы  үҙенең сәнғәт һәм технологиялар берләшкән экспонаттары менән билдәле. Ул 1998 йылда ойошторола.

 Фәндәре 
1959 йылдың  1 мартында  ҡалала  Atomic Energy Research Institute (AERI) ойошторола,  1973 йылдың 17 февралендә Radiological Research Institute (RRI) һәм  Radiation Research Institute in Agriculture (RRIA) менән берләштерелгәс, Korea Atomic Energy Research Institute (KAERI тигән атама ала. 1990 йылда ҡалала  Корея Республикаһы фән һәм техникаһының милли музейы асыла.

 Туғандаш ҡалалар 

  Ода, Япония (1987)
  Сиэтл, АҠШ (1989)
  Будапешт, Венгрия (1994)
  Нанкин, Ҡытай (1994)
  Калгари, Канада (1996)
  Гвадалахара, Мексика (1997)
  Упсада, Швеция (1999)
  Новосибирск, Рәсәй (2001)
  Брисбен, Австралия (2002)
  Кембридж, АҠШ (февраль 2005) 
  Биньзыонг провинцияһы, Вьетнам (2005)
  Саппоро, Япония (2010)

 Шулай уҡ ҡарағыҙ 

 Особые города Кореи

 Иҫкәрмәләр 

 Һылтанмалар 

 Официальный сайт города 
Категория:Википедия:Статьи с переопределением значения из Викиданных
Категория:Көньяҡ Корея ҡалалары